Nižnjaja Belka (joki Pihkovan alueella)

Nižnjaja Belka, tai vain Belka (), on Luoteis-Venäjällä Pihkovan alueella Outovan- ja Strugi-Krasnyjen piirissä virtaava joki, joka on Želtšan suurin sivujoki.
Järven nimi Belka () tarkoittaa myös "oravaa", joten se voidaan suomentaa "Oravajoki". Venäläinen yhdyssanojen etuosa tarkoittaa "alinen-" tai joen "alajuoksun". Siksi Nižnjaja Belka voidaan suomentaa "Alinen Belka". Paikalliset käyttävät nimeä Belka joen yläjuoksulta pieneen sivuojaan Dubskojeen () asti, siitä eteenpäin nimeä "Ylinen Belka" () Zabelskojen järvelle asti ja järveltä joensuuhun nimeä "Alinen Belka" eli Nižnjaja Belka.
Joen kulku.
Nižnjaja Belka on 41 kilometriä pitkä ja se yhtyy Želtšaan noin 61 kilometriä sen yläjuoksulle päin. Joen lähde on metsäjärvi Dolgoje (), joka sijaitsee Lugan ylängöllä Strugi-Krasnyjen piirin puolella. Belka virtaa järvestä pohjoiseen päin 8 kilometriä ja se ylittää Outovan piirin piirirajan heti alussa. Sen uoma putoaa jo tällä matkalla 50 metriä, mikä tekee kaltevuudeksi muutettuna noin 6 m/km. Joen loppuosuuden kaltevuudeksi jää vielä noin 1,9 m/km. Tällä matkalla siihen on yhtynyt jo kolme sivuojaa, joista yksi on Antonov (). Sitten Belka kääntyy länteen ja alkaa virrata lounaaseen päin ja viiden kilometrin päässä siihen yhtyy etelästä tuleva Šumilka () ja kilometrin päässä vielä Kureika (). Nyt Belka kääntyy pohjoiseen ja alittaessaan ensimmäisen tien, ohittaa se myös ensimmäisen uomanläheisen järven Vilinon (). Tie kulkee Molodin () ja Lesnajan () kylien kautta ja se yhtyy noin 15 kilometrin päässä pohjoisessa tiehen 58K-102. Kahdeksan kilometrin päässä siihen yhtyy oikealta sivuoja Mežnik () ja parin kilometrin jälkeen Belka laskee Zabelskojen järveen. Järvi on 3,4 kilometriä pitkä ja sen jälkeen joki jatkaa pohjoiseen yhtyen lopuksi Želtšaan kuusi kilometriä itään Polnan () kylästä.
Valuma-alue, sivujoet ja järvet.
Yleistä.
Nižnjaja Belka sijaitsee Narvanjoen vesistöalueessa Želtšan valuma-alueella. Želtša laskee Peipsijärven itärantaan ja Peipsijärven pohjoispäästä Narvanjoki jatkaa pohjoiseen päin ja laskee lopuksi Itämerellä Suomenlahteen. Nižnjaja Belkan valuma-alue sijaitsee kokonaan Pihkovan alueella ja lähes kokonaan Outovan piirissä.
Valuma-alueen pinta-ala on 199 neliökilometriä . Belkan valuma-alue rajautuu lännessä sekä rinnakkaisen sivujoen Perenkan () että Tšorjanan valuma-alueeseen. Idän puolella sijaitsevat pienen Žukovin () ja suuremman Jeglinan valuma-alueet. Joen lähteenä oleva latvajärvi on korkealla vedenjakajaseudulla, josta saavat myös etelään virtaavan Pihkovanjoen latvahaarat vetensä. Belkan suurimpia sivuojia on esitelty alla taulukossa.
Sivujokia.
Lähteet: 1 = , 2 = , 3 = 
Järviä.
Joen valuma-alueella on kymmeniä järviä. Ainoastaan kaksi järveä, edellä mainittu Zabelskoje ja lähdejärvi Dolgoje, sijaitsevat joen pääuomassa. Uoman vieressä on joitakin pieniä järviä kuten esimerkiksi alajuoksulla Dudno (), Meltsevo () ja edellä mainittu Vilino sekä Pališ (), joka sijaitsee Mežnikin yhtymäkohdan vieressä. Sivujokien valuma-alueilla sijaitsevat esimerkiksi Sorokino (), joka on Studjonkan sivuhaaran latvajärvi, sekä Kureiskoje (), joka on Kureikan latvajärvi.
Hallintoalue.
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000312102000027442 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin kokonaan Pihkovan alueeseen.